CELEX: 32012D0170
Language: sk
Date: 2012-03-23 00:00:00
Title: Rozhodnutie Rady 2012/170/SZBP z  23. marca 2012 , ktorým sa mení a dopĺňa rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky

24.3.2012   
            
            
               SK
            
            
               Úradný vestník Európskej únie
            
            
               L 87/92
            
         ROZHODNUTIE RADY 2012/170/SZBP
   z 23. marca 2012,
   ktorým sa mení a dopĺňa rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:
   
               (1)
            
            
               Rada 27. septembra 2010 prijala rozhodnutie 2010/573/SZBP (1).
            
         
               (2)
            
            
               V záujme podpory pokroku pri dosahovaní politického urovnania podnesterského konfliktu a pri obnove voľného pohybu osôb cez administratívnu hranicu podnesterskej oblasti by sa reštriktívne opatrenia uplatňované v súvislosti s prílohou I k rozhodnutiu 2010/573/SZBP mali ďalej pozastaviť do 30. septembra 2012. Na konci tohto obdobia by mala Rada preskúmať tieto reštriktívne opatrenia so zreteľom na vývoj situácie v dvoch uvedených oblastiach.
            
         
               (3)
            
            
               V záujme podpory pokroku v riešení pretrvávajúcich problémov v súvislosti so školami, ktoré vyučujú v latinke, by sa reštriktívne opatrenia uplatňované v súvislosti s prílohou II k rozhodnutiu 2010/573/SZBP mali ďalej pozastaviť do 30. septembra 2012. Na konci tohto obdobia by mala Rada preskúmať tieto reštriktívne opatrenia s cieľom zabezpečiť splnenie podmienok na efektívny a udržateľný návrat k riadnemu fungovaniu škôl v podnesterskej oblasti, ktoré vyučujú v latinke, a to konkrétne odstránením obmedzení týkajúcich sa ich registrácie podnesterskou de-facto štátnou správou, zabezpečením slušných podmienok fungovania pre všetky tieto školy a udržateľnosti takýchto podmienok fungovania v priebehu času.
            
         
               (4)
            
            
               Mali by sa aktualizovať informácie o určitých osobách uvedených v zoznamoch v prílohách I a II k rozhodnutiu 2010/573/SZBP.
            
         
               (5)
            
            
               Rozhodnutie 2010/573/SZBP by sa malo príslušným spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   V článku 4 rozhodnutia 2010/573/SZBP sa odsek 3 nahrádza takto:
   
      „3.   Uplatňovanie reštriktívnych opatrení ustanovených v tomto rozhodnutí sa pozastavuje do 30. septembra 2012. Na konci tohto obdobia Rada tieto reštriktívne opatrenia preskúma.“.
   
   Článok 2
   1.   Príloha I k rozhodnutiu 2010/573/SZBP sa mení a dopĺňa tak, ako sa uvádza v prílohe I k tomuto rozhodnutiu.
   2.   Príloha II k rozhodnutiu 2010/573/SZBP sa mení a dopĺňa tak, ako sa uvádza v prílohe II k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 23. marca 2012
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 253, 28.9.2010, s. 54.
   
      PRÍLOHA I
      Záznamy týkajúce sa osôb uvedených nižšie sa nahrádzajú záznamami, ktoré sa uvádzajú nižšie:
      
                  1.
               
               
                  SMIRNOV, Igor Nikolayevich (SMIRNOV, Igor Nikolajevič), bývalý „prezident“, narodený 23. októbra 1941 v Chabarovsku, Ruská federácia, ruský pas č. 50No0337530.
               
            
                  2.
               
               
                  SMIRNOV, Vladimir Igorevich (SMIRNOV, Vladimir Igorjevič), syn osoby uvedenej ako č. 1 a bývalý „predseda Štátneho colného výboru“, narodený 3. apríla 1961 v Kupiansku, Charkovská oblasť alebo Nová Kachovka, Chersonská oblasť, Ukrajina, ruský pas č. 50No00337016.
               
            
                  3.
               
               
                  KHAZHEYEV, Stanislav Galimovich (CHAŽEJEV, Stanislav Galimovič), bývalý „minister obrany“, narodený 28. decembra 1941 v Čeliabinsku, Ruská federácia.
               
            
                  4.
               
               
                  ANTYUFEYEV, Vladimir Yuryevich (ANŤUFEJEV, Vladimir Jurijevič), alias ŠEVCOV, Vadim, bývalý „minister štátnej bezpečnosti“, narodený v roku 1951 v Novosibirsku, Ruská federácia, ruský pas.
               
            
                  5.
               
               
                  KOROLYOV, Alexandr Ivanovich (KOROĽOV, Alexander Ivanovič), bývalý „viceprezident“, narodený 24. októbra 1958 vo Wroclawi, Poľsko, ruský pas.
               
            
                  6.
               
               
                  KRASNOSELSKY, Vadim Nikolayevich (KRASNOSELSKY, Vadim Nikolajevič), bývalý „minister vnútra“, narodený 14. apríla 1970 v Dauriji, Zabajkalský rajón, Čitinská oblasť, Ruská federácia.
               
            
                  7.
               
               
                  ATAMANIUK, Vladimir (ATAMANIUK, Vladimir), bývalý „námestník ministra obrany“.
               
            
   
      PRÍLOHA II
      Záznamy týkajúce sa osôb uvedených nižšie sa nahrádzajú záznamami, ktoré sa uvádzajú nižšie:
      
                  1.
               
               
                  MAZUR, Igor Leonidovich (MAZUR, Igor Leonidovič), bývalý „predseda štátnej správy v rajóne Dubossary“, narodený 29. januára 1967 v meste Dubossary, Moldavská republika.
               
            
                  2.
               
               
                  PLATONOV, Yuri Mikhailovich (PLATONOV, Juri Michailovič), známy ako Juri PLATONOV, bývalý „predseda štátnej správy v rajóne Rybnica a v meste Rybnica“, narodený 16. januára 1948 v Klimkove, Poddorský rajón, Novgorodská oblasť, ruský pas č. 51No0527002 vydaný 4. mája 2001 ruským veľvyslanectvom v Kišiňove.
               
            
                  3.
               
               
                  KOGUT, Vecheslav Vasyilevich (KOGUT, Večeslav Vasiljevič), bývalý „predseda štátnej správy v meste Bender“, narodený 16. februára 1950 v Taraklii, rajón Čadir-Lunga, Moldavská republika.
               
            
                  4.
               
               
                  KOSTIRKO, Viktor Ivanovich (KOSTIRKO, Viktor Ivanovič), bývalý „predseda štátnej správy v meste Tiraspol“, narodený 24. mája 1948, Komsomolsk na Amure, Chabarovský kraj, Ruská federácia.